Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: A Magyar Nemzeti Bankról szóló 2001. évi LVIII. törvény 60. §-a (1) bekezdésének c) pontja alapján fennálló
Paragraph Index: 1377

(2) A kötelezõ tartalék végleges összegének megállapítása után a tartalékköteles hitelintézet a Felügyeleti mérleg adatokat önellenõrzés alapján az MNB-nek történõ írásbeli bejelentéssel helyesbítheti, feltéve, hogy az MNB a különbözet fennállását még nem állapította meg. Amennyiben a helyesbítés szerint a tartalékköteles hitelintézet kötelezõ tartalékának végleges összege nem érte el a 3. § (2) bekezdésében elõírtaknak megfelelõ összeget, az MNB a helyesbítés bejelentését követõ 30 napon belül a különbözet összegével a tartalékköteles hitelintézet MNB-nél vezetett pénzforgalmi számláját – a tartalékköteles hitelintézet egyidejû értesítése mellett – megterhelheti. Az MNB csak akkor tekint el a pénzforgalmi számla megterhelésétõl, ha a hibás adatszolgáltatás a tartalékköteles hitelintézetnek fel nem róható okból következett be. Azt az összeget, amellyel az MNB a tartalékköteles hitelintézet pénzforgalmi számláját megterhelte, az MNB a terhelés napjától számított 30 napig nem kamatozó elkülönített tartalékszámlán tartja.

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes